ຮອງນາຍົກລັດຖະມົນຕີ ຟ້າມບີ່ງມິງ ພົບປະກັນນາຍົກລັດຖະມົນຕີຈີນຫຼີເຄີຊຽນ
ທ່ານ ຟ້າມບີ່ງມິງ ແລະ ທ່ານ ຫຼີເຄີຊຽນ
(ພາບ: Yến Kiên/TTXVN)
ຕອນບ່າຍວັນທີ 23/3, ເນື່ອງໃນໂອກາດເຂົ້າຮ່ວມກອງປະຊຸມຂັ້ນສູງຮ່ວມມືແມ່ນຳ້ຂອງ - ລ້າງຊ້າງ ຢູ່ຊານຢາ, ແຂວງ ໄຮໜານ, ປະເທດ ຈີນ, ທ່ານ ຟ້າມບີ່ງມິງ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຫວຽດນາມ ໄດ້ເຂົ້າຢ້ຽມຂຳ່ນັບທ່ານ ຫຼີເຄີຊຽນ, ນາຍົກລັດຖະມົນຕີ ຈີນ. ນະທີ່ນີ້, ທ່ານຮອງນາຍົກລັດຖະມົນຕີ ຫວຽດນາມ ຢັ້ງຢືນວ່າ: ຍາມໃດ ຫວຽດນາມ ກໍ່ຖືເປັນສຳຄັນການປັບປຸງ ແລະ ເພີ່ມທະວີການພົວພັນຖານບ້ານໃກ້ເຮືອນຄຽງມິດຕະພາບ, ການຮ່ວມມືຮອບດ້ານ ກັບ ຈີນ, ສະເໜີບັນດາຂໍ້ສະເໜີແນະເພື່ອແນໃສ່ຜັນຂະຫຍາຍບັນດາຂໍ້ຕົກລົງ ແລະ ຄວາມຮັບຮູ້ລວມທີ່ບັນລຸໄດ້ລະຫວ່າງການນຳຂັ້ນສູງ 2 ພັກ, 2 ລັດ. ກ່ຽວກັບບັນຫາທະເລ, ທ່ານ ຟ້າມບີ່ງມິງ ສະເໜີໃຫ້ຝ່າຍ ຈີນ ພ້ອມກັນປະຕິບັດບັນດາຂໍ້ຕົກລົງ ແລະ ຄວາມຮັບຮູ້ລວມຂັ້ນສູງ, ຄວບຄຸມ ແລະ ແກ້ໄຂຄວາມບໍ່ລົງລອຍກັນ, ການຂັດແຍ້ງກັນບົນພື້ນຖານກົດໝາຍສາກົນ, ບໍ່ປະໃຫ້ສົ່ງຜົນສະທ້ອນເຖິງການພົວພັນຮ່ວມມືມິດຕະພາບ ຫວຽດນາມ - ຈີນ.
ສ່ວນທ່ານ ຫຼີເຄີຊຽນ, ນາຍົກລັດຖະມົນຕີ ຈີນ ເຫັນດີເປັນເອກະສັນວ່າ 2 ຝ່າຍຮັກສາການແລກປ່ຽນຂັ້ນສູງ, ພ້ອມແລ້ວຈະເພີ່ມທະວີການພົວພັນແລກປ່ຽນປະຊາຊົນ, ເສີມຂະຫຍາຍບັນດາກຸ່ມປະຕິບັດງານຢ່າງມີປະສິດທິຜົນ, ຊຸກຍູ້ບັນດາຂົງເຂດຮ່ວມມືຢ່າງແທ້ຈິງ ມີຄວາມກຄືບໜ້າດີ, ຄວບຄຸມຄວາມບໍ່ລົງລອຍກັນເປັນຢ່າງດີ, ນຳການພົວພັນຄູ່ຮ່ວມມືຮ່ວມມືຍຸດທະສາດຮອບດ້ານ ຈີນ - ຫວຽດນາມ ກ້າວເຂົ້າສູ່ລວງເລິກຢ່າງບໍ່ຢຸດຢັ້ງ.
ກ່ອນໜ້ານັ້ນ, ທ່ານ ຟ້າມບີ່ງມິງ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຫວຽດນາມ ມີການພົບປະ 2 ຝ່າຍກັບທ່ານ Arkady Dvorkovich, ຮອງນາຍົກລັດຖະມົນຕີ ສະຫະພັນ ລັດເຊຍ.
(ແຫຼ່ງຄັດຈາກ VOV)